De eldste slagvåpnene var enkle klubber (dels brukt synonymt med kølle). Klubber eller køller kom tidlig i bruk blant vektere og lensmenn, og køller er fortsatt et vanlig våpen i politiet. Vekterne (nattevaktene) i norske byer hadde på 1700-1800-tallet morgenstjerne som våpen. I middelalderen ble en rekke nye typer køller utviklet. Moderne slagvåpen inkluderer batonger, ofte brukt av politistyrker.